GiliGold/VAD_KnessetCorpus huggingface dataset:
מעין נשר: זה ללא אפליה של איפה אתה גר ומאיזה מגזר אתה.
מעין נשר: הרעיון הוא להביא אוכלוסיות חזקות לפריפריה ולהקים קהילות בערים שהן במצב כלכלי פחות טוב ולחזק את האוכלוסייה המקומית.
מעין נשר: הסברתי את זה גם אתמול.
גאלב מג'אדלה: אם הסברת אתמול, למה זה לא עבר אתמול?
מעין נשר: אתמול היה סכום אחר.
מעין נשר: לא איכפת לי להסביר שוב ושוב.
גאלב מג'אדלה: יש לך את הרשימה של הכפרים בהם מדובר?
מעין נשר: אני מוכנה להעביר לך.
מעין נשר: זאת רשימה ארוכה.
מעין נשר: יש כפר בדימונה, בקריית שמונה, באשלים בנגב.
מעין נשר: מדברים על פריפריה, על הגליל והנגב.
גאלב מג'אדלה: אני רוצה את הרשימה.
מעין נשר: תקבל אותה.
גאלב מג'אדלה: איך אני יכול לאשר אם אין לי את הרשימה?
גאלב מג'אדלה: כבוד היושב ראש, איך אני יכול לאשר בלי לראות את הרשימה ולדעת למי מעבירים?
גאלב מג'אדלה: על איזה כפרי סטודנטים אנחנו מדברים?
גאלב מג'אדלה: מה אמרה?
גאלב מג'אדלה: היא אמרה בעל פה כמה כפרים.
גאלב מג'אדלה: הבנתי שיש הרבה בגליל ובנגב.
גאלב מג'אדלה: איפה הרשימה?
מעין נשר: הרשימה הועברה בעבר לוועדה.
משה גפני: כן, העבירו אותה.
גאלב מג'אדלה: עכשיו אני שואל.
גאלב מג'אדלה: היה כאן תייר ששאל, זה בסדר.
גאלב מג'אדלה: עכשיו חבר ועדה שואל.
משה גפני: רוחמה שאלה או מישהו אחר.
רוחמה אברהם-בלילא: אני שאלתי.
רוחמה אברהם-בלילא: אני ביקשתי את הרשימה.
גאלב מג'אדלה: יופי.
גאלב מג'אדלה: קיבלת?
מעין נשר: רוחמה שאלה אתמול והיא תקבל.
מעין נשר: אין שום בעיה.
גאלב מג'אדלה: שיביאו את הרשימה.
גאלב מג'אדלה: אחרי שנקבל אותה נאשר.
מעין נשר: הרשימה גם הועברה בעבר.
מעין נשר: זאת לא פעם ראשונה שמעבירים כספים לפעילות הזאת.
גאלב מג'אדלה: אני צריך לראות את הרשימה.
גאלב מג'אדלה: כבוד היושב ראש, אנחנו לא מקבלים כאן חלקי חלקים וחלקיקים.
גאלב מג'אדלה: אנחנו רוצים רשימה מסודרת.
גאלב מג'אדלה: רוצים לראות כמה כל כפר מקבל.
גאלב מג'אדלה: אולי כפר אשכנזי מופלה לטובה יותר מכפר ספרדי.
מעין נשר: זה נקרא כפר, אבל זה לא כפר.
גאלב מג'אדלה: אז מה זה, עיירה?
גאלב מג'אדלה: שכונה?
מעין נשר: מספר דירות בתוך קהילה קיימת בערים.
מעין נשר: למשל בדימונה, דימונה היא לא כפר כמו שאנחנו יודעים.
רוחמה אברהם-בלילא: סליחה, אני מודה שדובר על דימונה וירוחם, אם אני לא טועה.
זבולון אורלב: יש יותר.
רוחמה אברהם-בלילא: דיברנו על הסוגיה הזאת.
גאלב מג'אדלה: יש רשימה ארוכה.
גאלב מג'אדלה: איפה היא?
זבולון אורלב: אני רוצה להתייחס לרעיון.
זבולון אורלב: סטודנטים שמתארגנים, בדרך כלל יש גרעין שמתארגן, וזה פתוח לכלל הסטודנטים.
זבולון אורלב: הם מקבלים סיוע מהחטיבה להתיישבות בשכר הדירה או בהנחה כשהם מתגוררים בעיירת פיתוח, בשכונת מצוקה, והם מחויבים לקהילה.
זבולון אורלב: לדעתי זאת פעולה מבורכת מאוד.
זבולון אורלב: אני מכיר כמה כפרי סטודנטים.
גאלב מג'אדלה: זה הסבר יותר טוב משל האוצר.
גאלב מג'אדלה: רגע, איזה פנייה?
גאלב מג'אדלה: אתה עושה צחוק מהוועדה?
גאלב מג'אדלה: אני שואל שאלות ואתה מרים את הידיים, על מה?
משה גפני: לא הסכמת?
גאלב מג'אדלה: בטח שלא הסכמתי.
גאלב מג'אדלה: אני שואל על הרשימה.
גאלב מג'אדלה: כל פעם היא אומרת לי כפר ואני רוצה את הרשימה.
זבולון אורלב: תאשר ושיגיש רביזיה.
זבולון אורלב: עד מחר בבוקר תקבל את הרשימה.
גאלב מג'אדלה: אתה בבוקר בעיתון מאיים ובערב אתה מאשר.
גאלב מג'אדלה: תן לי להבין.
גאלב מג'אדלה: אני התבלבלתי.
משה גפני: אם לא מאשרים את זה היום, זאת החלטה שאנחנו אומרים שהכסף יחזור לאוצר.
גאלב מג'אדלה: אפשר לאשר מחר.
גאלב מג'אדלה: אני מוחל על כבודי, לא מוכן שיבואו נערי האוצר ויאמרו כמה מלים, זבולון אורלב מסביר יותר טוב ויותר מעמיק מהם ואתה מאשר.
משה גפני: תן לי להשלים את המשפט.
משה גפני: אני מציע לך, מכיוון שלך יש גם אחריות, אתה היית שר בממשלה.
גאלב מג'אדלה: משנה.
גאלב מג'אדלה: יש הבדל בין ממשלת שלום לבין ממשלת מלחמה.
גאלב מג'אדלה: הממשלה מחוקקת חוקים גזעניים.
משה גפני: אתה הרי מכיר את עבודת הממשלה.
משה גפני: אני מציע שנאשר את זה.
משה גפני: היא תעביר לך היום את הרשימה.
משה גפני: יש לך רשימה?
מעין נשר: אני יכולה להעביר אותה.
משה גפני: היא תעביר אליך היום את הרשימה.
משה גפני: במידה והיא לא מעבירה לך את הרשימה, אנחנו עושים רביזיה.
רוחמה אברהם-בלילא: גאלב, זה בסדר.
גאלב מג'אדלה: אתם ויתרתם אתמול.
רוחמה אברהם-בלילא: לא ויתרנו.
גאלב מג'אדלה: אנחנו משלמים את המחיר היום.
גאלב מג'אדלה: זאת שיטת הסלאמי.
משה גפני: גאלב, יש לך אחריות ממלכתית.
גאלב מג'אדלה: אם רוחמה אתמול הייתה מוותרת, היום אני הייתי צריך לצעוק.
משה גפני: תשתדלי להעביר היום את הרשימה.
מעין נשר: איך שאני אחזור למשרד, אני אשלח את הרשימה.
מעין נשר: זאת לא בעיה להעביר אותה.
גאלב מג'אדלה: אני אקבל את הרשימה?
גאלב מג'אדלה: את מתחייבת שהיום אני אקבל את הרשימה.
משה גפני: תגידי בעזרת השם.
מעין נשר: בעזרת השם ואינשאללה.
רוחמה אברהם-בלילא: אני אומר שבישיבה השנייה של היום הייתה לנו פנייה של משרד השיכון כמדומני, בה עמד הרפרנט ואמר שאין שום בעיה.
רוחמה אברהם-בלילא: אני אמרתי שאני רוצה לראות את רשימת הישובים, הצבעתם ואני ביקשתי רביזיה.
רוחמה אברהם-בלילא: הוא אמר לי שאין שום בעיה כי הרשימה מוכנה.
רוחמה אברהם-בלילא: למען הפרוטוקול אני אומר שקיבלתי טלפון מאותו רפרנט של משרד השיכון שאמר שאין רשימה מוכנה וזה ייקח להם בין שבוע לשבוע וחצי להכין אותה.
רוחמה אברהם-בלילא: אני לא מוכנה להסיר את הרביזיה.
רוחמה אברהם-בלילא: שיעבדו ויביאו לי את הרשימה, אלא אם כן תחליטו להעביר את זה כך, כפי שזה היה, אבל זה המצב.
זבולון אורלב: אנחנו בדרך כלל מעבירים בהסכמה.
משה גפני: טמיר, תתקשר בבקשה למשרד השיכון ותגיד להם שאנחנו מבקשים את הרשימה ושהם יביאו אותה.
משה גפני: לפחות שיביאו את העקרונות של הרשימה.
גאלב מג'אדלה: על איזה רשימה את מדברת?
רוחמה אברהם-בלילא: משרד השיכון.
רוחמה אברהם-בלילא: זאת לא הפנייה הזאת.
משה גפני: אנחנו מצביעים על הפנייה של משרד החקלאות, מספר 975.
משה גפני: בעד אישור פנייה מספר 975 – פה אחד הפנייה אושרה
משה גפני: משרד החקלאות יעביר לגאלב את הרשימה של כפרי הסטודנטים.
גאלב מג'אדלה: היא אפילו לא כאן.
משה גפני: היא אמרה שהיא הלכה להביא.
משה גפני: היא הסבירה ורצה מהר למשרד.
משה גפני: אני אחראי לזה.
משה גפני: אם לא, זה עולה מחר מחדש ולא נאשר את זה.
זבולון אורלב: הנה הרשימה מהאינטרנט.
גאלב מג'אדלה: אני לא מבין אתכם.
גאלב מג'אדלה: בשביל מה אנחנו מאשרים העברות אם הם לא באים אלינו?
גאלב מג'אדלה: אני צריך את האינטרנט?
גאלב מג'אדלה: אני לא רוצה אינטרנט.
גאלב מג'אדלה: אתה חושב שאין לי גוגל?
גאלב מג'אדלה: אני מאוד מעריך את מה שאתה עושה.
גאלב מג'אדלה: אני צריך שאורלב יסביר לי וישכנע אותי?
משה גפני: אתה הגעת היום עם מרץ.
גאלב מג'אדלה: אני תמיד במפלגת העבודה.
גאלב מג'אדלה: אתה מתבלבל.
משה גפני: פניות מספר 987 עד 992 –
סיון להבי: הפנייה נועדה להקדמת תקצוב 200 מיליון שקלים עבור מענקי איזון ברשויות המקומיות.
זבולון אורלב: מה זה הקדמה?
רוחמה אברהם-בלילא: למה זאת הקדמה?
סיון להבי: אנחנו מבקשים להקדים את מענק ינואר לתשלום.
משה גפני: מה זאת אומרת למה?
משה גפני: אני דיברתי עם ראובן קוגן.
משה גפני: יש רשויות שנמצאות במצוקה גדולה ואני אמרתי להגדיל את מענקי האיזון.
משה גפני: היה לי סיפור עם שדרות, היה לי סיפור עם חצור ועם מקומות נוספים.
זבולון אורלב: זאת הרשימה לאן זה הולך?
משה גפני: אני חושב.
סיון להבי: לירושלים אין מענק איזון אלא יש מענק בירה.
רוחמה אברהם-בלילא: באר יעקב, באר שבע.
סיון להבי: נטולות מענק.
זבולון אורלב: גם מועצות אזוריות.
משה גפני: רוחמה, אין החלטה בנושא הזה של שינויים במענקי האיזון.
אורי אריאל: הם עושים כאן משהו טוב.
משה גפני: עמד דוד בוסקילה והתחנן לשר האוצר כי הוא לא יכול לשלם משכורת וביקש שיקדימו לו את מה שמגיע לו.
רוחמה אברהם-בלילא: רגע.
רוחמה אברהם-בלילא: יש תוכניות הבראה, יש מענקים.
סיון להבי: 71 מיליון שקלים זה מימון מזומנים לתקנת תוכניות ההבראה.
רוחמה אברהם-בלילא: אני רוצה שיסביר לי את סעיף 3.
זבולון אורלב: רגע, אני בסעיף 2.
זבולון אורלב: יש רשימה?
סיון להבי: יש רשימה.
משה גפני: תסביר את כל הפנייה.
סיון להבי: יש סיכום תקציבי בין משרד הפנים למשרד האוצר על העמדה של 670 מיליון שקלים לתוכניות הבראה בשנים 2011-2012.
סיון להבי: קצב חתימת תוכניות ההבראה, קשה לנבא אותו מראש.
סיון להבי: אנחנו מגיעים לסוף שנה ויש חמש תוכניות הבראה שעומדות להיחתם עוד השנה ובתקנה עצמה חסרים מזומנים.
סיון להבי: המטרה של הפנייה הזאת היא להביא מזומנים לתקנה כדי שנוכל להתחייב על תוכניות ההבראה.
רוחמה אברהם-בלילא: זה חשוב.
זבולון אורלב: תשלח לי היום את הרשימה.
זבולון אורלב: אני אאשר אותה.
זבולון אורלב: אני לא עושה רביזיה אבל אני מבקש לקבל את הרשימה.
סיון להבי: רק תחדד לי מה אתה רוצה.
משה גפני: אלה שישים רשויות.
רוחמה אברהם-בלילא: רשימה של כל אותן רשויות שנמצאות בתוכנית הבראה.
סיון להבי: מועמדות לתוכנית הבראה.
זבולון אורלב: מספר 2.
זבולון אורלב: אתה הולך לחלק 71 מיליון שקלים.
סיון להבי: אני הולך לחלק 670 מיליון שקלים.
סיון להבי: לסוף שנה חסרים לי 71 מיליון שקלים.
זבולון אורלב: רשימה של ה-71, איך הם מתחלקים.
סיון להבי: אין בעיה.
משה גפני: אלה שישים רשויות מקומיות.
זבולון אורלב: אני לא מעכב.
זבולון אורלב: מה זה מספר 3?
סיון להבי: תקצוב 8,5 מיליון שקלים לישובים גדלים.
סיון להבי: מענק האיזון, בנוסחה מוצבים נתוני אוכלוסייה של שנה קודמת, קרי, מענק על 2011 מחושב על נתוני אוכלוסייה ב-2010.
סיון להבי: אנחנו משפים רשויות שיש להן גידול משמעותי באוכלוסייה במהלך השנה מכיוון שהנתונים על האוכלוסייה בשנה שעברה כבר לא מעודכנים השנה.
רוחמה אברהם-בלילא: מאיזה ישובים?
זבולון אורלב: באותה רשימה, תוסיף גם את הרשימה הזאת.
רוחמה אברהם-בלילא: גם אני דורשת אותה.
סיון להבי: בסדר.
זבולון אורלב: איזה היקף זה סעיף 4?
סיון להבי: השינויים הפנימיים?
משה גפני: זה מופיע בפנייה עצמה.
משה גפני: הם כותבים את ההסבר הכללי.
סיון להבי: שינויים פנימיים, שמונה מיליון שקלים.
משה גפני: בעד אישור פניות מספר 987 עד 992 – פה אחד הפניות אושרו
רוחמה אברהם-בלילא: אני רוצה רביזיה עד שאני מקבלת את הרשימה.
משה גפני: לא, אל תעשי את זה.
משה גפני: את רוצה שאני אעשה לך טלפונים מכמה ראשי רשויות בקדימה?
משה גפני: אני מבקש שתעביר את הרשימה.
משה גפני: אני אחראי לזה שתקבלי את הרשימה הזאת.
זבולון אורלב: גם לאתר שלי באינטרנט.
משה גפני: מענק בירה.
משה גפני: חבר הכנסת אורי אריאל, תרשום שהתגברתי על ייצרי.
אורי אריאל: רשמתי.
אורי אריאל: אני אומר לפרוטוקול איזה הוא גיבור הכובש את ייצרו.
אורי אריאל: לכן מוענק פרס לחבר הכנסת גפני.
זבולון אורלב: אני מבקש שיירשם בפרוטוקול שבכוונה לא התערבתי בחילופי הדברים בין חבר הכנסת אורי אריאל לבין חבר הכנסת גפני.
זבולון אורלב: היה לי מה לומר, אבל התגברתי על יצרי ולא אמרתי.
משה גפני: במערכת הפוליטית, כנראה אין הכרת הטוב בכלל.
משה גפני: תציג את הפנייה.
עמית סדן: הפנייה התקציבית נועדה לתקצוב של שלושים מיליון שקלים עבור מענק הבירה.
עמית סדן: זה בהתאם לסיכום עם משרד האוצר להעלאת מענק הבירה.
זבולון אורלב: לא היה מדובר על יותר?
עמית סדן: לא, היה מדובר על ארבעים מיליון, מתוכם עשרה מיליון היו מותנים.
משה גפני: הם היו כבר בפנייה קודמת.
עמית סדן: נכון, הם היו בפנייה קודמת.
משה גפני: היה מענק מותנה.
גאלב מג'אדלה: לצורך מה זה הולך?
עמית סדן: מענק בירה הוא מענק מיוחד לפי חוק יסוד: ירושלים.
גאלב מג'אדלה: ירושלים המזרחית בפנים?
אורי אריאל: גאלב מציע שיהיו שלושים מיליון למערבית ועוד שישים מיליון למזרחית.
עמית סדן: העירייה מקבלת את התקציב וחלק מהתקציבים כמובן מיועדים לשירותים במזרח ירושלים.
עמית סדן: אין לנו הפרדה.
משה גפני: אמרו לי שאני אראה רע מאוד אם אני לא מאשר את זה היום.
משה גפני: זה ילך לאיבוד.
גאלב מג'אדלה: אתה בקואליציה בירושלים?
משה גפני: אני בקדחת.
משה גפני: אורי אריאל שכנע אותי.
אורי אריאל: אתה יודע שלקיבוץ הדתי יש קדחת?
אורי אריאל: קרן, דת, חינוך, תרבות.
משה גפני: בעד אישור מענק בירה – פה אחד הפנייה אושרה
אורי אריאל: ישיבת ועדת המשנה למפוני גוש קטיף וצפון השומרון.
אורי אריאל: בתחילת הישיבה אני אבקש לברך בשמי, בשמנו, את הרב אופיר כהן, יושב ראש מנהלת תנופה.
אורי אריאל: ברכות גדולות.
אורי אריאל: יש עבודה גדולה.
אורי אריאל: רוצים שתגמור אותה מהר עד 2013.
אורי אריאל: אנחנו מבקשים לגמור אותה עד 2012, עד סוף השנה הבאה.
אורי אריאל: הלוואי שתצליח.
אורי אריאל: אנחנו עומדים לרשותך, זאת מטרת הועדה פה, לעזור לכם, וכולכם, ולך כיושב ראש מנהלת תנופה.
אורי אריאל: אנחנו מאחלים בהזדמנות הזאת גם הצלחה לבנצי ליברמן שהתמנה להיות יושב ראש רמ"י נדמה לי, רשות מינהל מקרקעי ישראל.
אורי אריאל: ואנחנו מאחלים לכל מי שפה שיתקדם באותו קצב לטובת הדברים השונים.
אורי אריאל: אנחנו לא התכנסנו הרבה זמן ולא כי הכל בסדר, יש הרבה דברים שמתקדמים, ברוך השם.
אורי אריאל: באופן טבעי אנחנו מדברים על הנושאים הבעייתיים שאנחנו רוצים בכוחות משותפים לפתור אותם.
אורי אריאל: אין פה כוונה להתנגח ואין פה כוונה להאשים, אלא לראות איפה יש פקקים ואם אנחנו יודעים לעזור בפתרונם אז יהיה זה שכרנו בעמלנו.
אורי אריאל: אני מבקש מהרב אופיר כהן לפתוח באיזה שהיא סקירה כללית קצרה, לא ארוכה, ואחרי זה אנחנו נעבור לסעיפים.
אורי אריאל: עשינו בהם גם קצת שינויים, אבל נגיע סעיף, סעיף ונדבר עליו.
אורי אריאל: בכל מקרה, כפי שידוע, אצלנו לא חשוב מתי מתחילים, גומרים בזמן, והזמן הוא 2:30 הכי מאוחר.
אורי אריאל: שעה זה מספיק ואחרי זה נלך כל אחד לעבודתו.
אורי אריאל: בבקשה הרב.
אופיר כהן: יישר כוח על הברכות.
אופיר כהן: אני מניח שאני אזדקק להם בהמשך.
אופיר כהן: המינהלת לא חדשה והעבודה עם מתיישבי גוש קטיף היא גם לא חדשה, אבל השלב שבו אנחנו נמצאים הוא שלב אחר.
אופיר כהן: זאת אומרת, אחרי הסבב האחרון של החקיקה והתיקונים שהיו בהחלטות ממשלה, ומה שנקרא: חתימה.
אופיר כהן: אז אנחנו מגיעים לשלב אחר, אבל השלב הזה הוא לא פחות חשוב, אולי הוא יותר חשוב, כי בסופו של דבר הוא השלב הקובע אם אנחנו עשינו את מלאכתנו או לא.
אופיר כהן: בסופו של דבר שכולם ימצאו את עצמם בבית ולראות שכל הדברים שהוחלטו – ליישם אותם, וכל התיקוני חקיקה שייכנסו לעבודה.
אופיר כהן: אנחנו עכשיו סך הכל שבוע ימים, פחות או יותר, מאז שנכנסתי.
אופיר כהן: לתת משהו ארוך מידי זה ממש לא לעניין, אבל וודאי שהעבודה שלנו היום תתמקד בעבודה פרטנית.
אופיר כהן: יש תאריך תפוגה, יש תאריך יעד של 2013 שקבעה הממשלה ואנחנו רוצים לעמוד בתאריך הזה, ואנחנו רוצים שעד התאריך הזה, אם אפשר לפני, הלוואי, אבל הלוואי שנגיע בתאריך הזה, נגיע לכך שבאמת לא נשארו אנשים באתרים הזמניים וכולם עברו לבית הקבע.
אופיר כהן: לצורך כך יש פה נושאים שנתייחס אליהם אחר כך, אבל רק כהכוונה כללית, אם רוצים לעמוד במשימות אז זה לא צריך להיות ארגון מתכלה, חס וחלילה, שכל חודש ירד בו אי אילו עובדים ואז נגיע עד 2013 שלא יהיה אף אחד, אלא עם כל העובדים שקיימים, עם התקנים שקיימים שסוכמו שנאייש אותם כמו שצריך, שיהיה מספיק כוח לעמוד במשימות, כדי שנגיע לתאריך היעד כשכולם קיבלו את הטיפול שלהם, וכל אחד עבר לביתו.
אורי אריאל: תודה לרב אופיר כהן.
אורי אריאל: אנחנו מתחילים.
אורי אריאל: הסעיף הראשון שלנו – היתרי בניה במזרח לכיש.
אורי אריאל: לצורך זה הזמנו את חברנו צביקה קדמן.
אורי אריאל: אני רוצה לבקש מדורון, אתה מציג את הבעיה?
אורי אריאל: מי מציג את הבעיה פה?
דורון בן שלומי: כרגע אין אחרים, אז אני.
אורי אריאל: בוא תציג את הבעיה ואחרי זה צביקה קדמן, ואחרי זה אם יש נוספים שירצו להיכנס.
אורי אריאל: מה יש היום?
דורון בן שלומי: זהו.
דורון בן שלומי: א' – ראוי לציין שיש היום, נקבעה ישיבה, לפחות גם נציגים ... יהיו שמה, ב – 5 אחרי הצהרים שהמינהלת יזמה, נכון?
דורון בן שלומי: שמנהלת תנופה יזמה את הפגישה, פגישת עבודה, שם ירדו אולי הפרטים.
דורון בן שלומי: אני ממש לא מצוי בפרטים.
דורון בן שלומי: אני מצוי אבל בשורה התחתונה.
דורון בן שלומי: אני אומר במסגרת שרשרת התחנות שאנשים בדרך לבית הקבע צריכים לעבור אז זה הסכם העתקה, או הסכם כזה או אחר, קבלת מגרש מפותח, היתר בניה ובניית הבית.
דורון בן שלומי: בסוף כל משפחה עוברת את התחנות האלה.
דורון בן שלומי: בסיכומו של יום, אני אומר, בסיכומו של יום, בלי לרדת יותר מידי לפרטים, אני אישית בונה בנטע, למי שלא יודע, נמצא שם בבניה מרוכזת שיש שמה כ – 25, 26 משפחות בבנייה עצמה.
דורון בן שלומי: לכן אני יכול, אני מכיר מקרוב, אני אומר שוב, אני לא הייתי מספיק בועדה, אבל ברמה העקרונית מאד, יש, אצלנו לפחות בנטע, כ – 30 משפחות שכבר נמצאות מעל חצי שנה בועדה.
דורון בן שלומי: בשורה התחתונה אני אומר משהו אחד: חצי שנה אנשים נמצאים בועדה.
דורון בן שלומי: קצת יצא לנו לדבר על זה וברור שיש פה בעיות שאולי גם בעיות של אדריכלים, ובעיות של המשפחות, ובעיות של כולם.
דורון בן שלומי: אני אבל בא ואומר עדיין, השורה התחתונה של חצי שנה של, אני חושב שבניה מרוכזת היא דווקא דגם למשהו שהוא לא מתפרע, אלא זה דגמים סטנדרטיים שאחר כך מלבישים אותם על המגרשים.
דורון בן שלומי: אם גם בבניות המרוכזות, ולא רק בפנטזיות של אנשים פרטיים.
דורון בן שלומי: אנחנו נמצאים במצב שאנשים בועדה חצי שנה, זה הרבה זמן.
דורון בן שלומי: אני מזכיר אפילו שבזמנו היה איזה חוק, שעשינו תיקון חוק, כי חשבנו שתוך 45 יום אנשים יקבלו ועדה.
דורון בן שלומי: אז מה שכן צריך להגיד: לפעמים זה לא שוכב בועדה עצמה הרבה זמן בלי תגובה, אנשים יחסית מקבלים, יכולים לקבל תגובה, יכול לקחת משבועיים, חודש וחצי.
אורי אריאל: השאלה אם האנשים עושים מה שהועדה מבקשת מהם?
אורי אריאל: הרי יש לה הערות לועדה.
דורון בן שלומי: בסיכומו של יום, אני אומר שוב, נמצא פה צביקה, אני אומר משהו מאד זה, בסיכומו של יום אנשי המקצוע הם האדריכלים.
דורון בן שלומי: אפשר תמיד לזרוק את הכל עליהם.
דורון בן שלומי: לבוא ולהגיד: זה האדריכלים לא בסדר.
דורון בן שלומי: מי לא בסדר פה זה אדריכלים, גם אם לא נמצאים פה בשולחן עכשיו, אז גם הם לא יוכלו אפילו להתגונן, וגם באופן עקרוני זה הכי קל לבוא ולהגיד: הם לא בסדר שהם לא עושים את מה שהם צריכים.
דורון בן שלומי: יכול להיות.
דורון בן שלומי: אתה יודע מה?
דורון בן שלומי: אני אומר רק: בואו ניקח את השורה התחתונה במסגרת התחנות האלה והתחילו הזה.
דורון בן שלומי: כרגע הראשונים של מזרח לכיש וגם בבאר גנים, זה הגל השני שעכשיו מגיע לועדה.
דורון בן שלומי: בניצן שכל הזמן שמה מטפטפים, למרות שהרוב עבר יש להם היתרים.
דורון בן שלומי: סך הכל יש כמות גדולה.
דורון בן שלומי: המינהלת נתנה תקציבים.
דורון בן שלומי: בסוף התחנות שלוקח לאנשים זה הרבה זמן, ואני אומר: בעיקר בסיפורים של בניה מרוכזת, מבחינתי זה דגם סטנדרטי והוא לא מופרע שאפשר להגיד: אנשים פה התפרעו.
אורי אריאל: אנחנו נשמע עכשיו את צביקה קדמן.
אורי אריאל: היות ואתם קבעתם ישיבה ביניכם,
צביקה קדמן: המינהלת.
אורי אריאל: אם אין צורך, המינהלת קבעה ישיבה עם צביקה להיום בשעה 5, אז אם אין צורך להאריך בזה ואתם מעריכים שתפתרו את זה שם, אז קצרו עכשיו.
אורי אריאל: בקיצור, תשמרו את הכוח לאחר הצהרים.
אורי אריאל: כן, בבקשה.
צביקה קדמן: דורון, המתכנן של הבניה המרוכזת זה?
דורון בן שלומי: יש לנו כמה מתכננים.
דורון בן שלומי: אצלנו זה 2, יש משרד פלטין, פלטין אדריכלות ששם אני נמצא.
דורון בן שלומי: ויש יפתח הררי שהוא אדריכל שני.
דורון בן שלומי: יש לנו שני אדריכלים ושניהם באותה בעיה.
קריאה: יש גם בבאר גנים.
דורון בן שלומי: ובבאר גנים זה אדריכלים אחרים.
אורי אריאל: בבקשה, עכשיו צביקה.
צביקה קדמן: אתן לכם בכלל מזרח לכיש.
צביקה קדמן: אנחנו לפני שבועיים הוצאנו היתר ראשון בבני דקלים, גבעות חזן.
צביקה קדמן: יש לי דו"ח שאומר שעד היום היתרים הוצאו השנה, סך הכל עם מבנה הציבור הוצאו 8, אבל מתוכם 3 בשבועיים האחרונים, אז אתמול חתמתי על עוד 4, זה הפרוטוקול, לא הספקנו לעדכן מיום חמישי.
צביקה קדמן: כלומר, שמה זה כבר רץ, זה מתפקד.
צביקה קדמן: אין לנו.
אורי אריאל: זה השאלה אם זה מטפטף או רץ?
אורי אריאל: כי זה לא אותו דבר.
צביקה קדמן: בקצב של ארבעה לישיבה.
צביקה קדמן: כל שבוע יש ישיבה אחת, אם לא שתיים, אז זה רץ, זה כבר רץ.
אורי אריאל: רגע, תעזור לי רק בחשבון.
אורי אריאל: יש בחזן כמה?
אורי אריאל: 250 מגרשים?
אסנת קמחי: 150.
צביקה קדמן: בחזן הוגשו עד היום.
אורי אריאל: לא, לא, רק שניה.
אורי אריאל: תעזרו לי.
אורי אריאל: עכשיו מדבר צביקה ותנו לי לשאול אותו שאני אבין, ואחרי זה אתם, מי שרוצה להוסיף – יוסיף.
צביקה קדמן: הוגשו אלינו 48 תיקים.
צביקה קדמן: נגיד ש – 4, 5 הם מבני ציבור מתוכם, בערך 43 הוגשו.
צביקה קדמן: מה שלא הוגש – לא סופרים.
צביקה קדמן: ברגע שהוצאנו אנחנו כבר ב – 7.
צביקה קדמן: זאת אומרת, בשבועיים האחרונים.
אורי אריאל: תן לי לשאול אותך רק שאלת הבהרה.
אורי אריאל: אתה אומר 5 בשבוע זה טוב.
אורי אריאל: אז אני לוקח תוך הנחה שלא יהיו 150 שיגישו, יהיו, סתם, 130.
אורי אריאל: אתה אומר שזה ייקח מה?
אורי אריאל: 30 שבועות בערך ההיתרים?
צביקה קדמן: לא שלושה שבועות.
צביקה קדמן: זה תלוי מתי יגישו.
אורי אריאל: מה הקצב שאתה מצפה?
אורי אריאל: תיאורטית, בסדר?
צביקה קדמן: אני מצפה שתוך שבוע, שבוע וחצי ייבדק, ואחרי זה, תלוי מתי מתקנים ומביאים את האישורים.
צביקה קדמן: כי תיכף נגיע למרשם ...
צביקה קדמן: אז זה כבר זז.
צביקה קדמן: מי שהגיש לבד ולא בבנייה מרוכזת שמתקדם, אנחנו הרבה מאד תיקים שם ממתינים שיתקנו.
צביקה קדמן: לגבי נטע – באמת בשעה טובה, בסוף השבוע שעבר הגיעו תיקונים של 7 תיקים שהם בבדיקה היום, מחר.
צביקה קדמן: אם תוקן טוב – אנחנו מקווים, אתם יודעים מה?
צביקה קדמן: שבוע הבא.
צביקה קדמן: אני לא רוצה להגיד, בזהירות השבוע תיקים ראשונים מתחילים לצאת בנטע.
צביקה קדמן: עכשיו, שתבינו שרק ביום חמישי האחרון הביאו אישורים סופיים של בזק, של חברת חשמל, חישובים סטטיים.
צביקה קדמן: אני מקווה שאף אחד לא רוצה שהבית ייפול עליו.
צביקה קדמן: בלי חישוב סטטי לא נוציא היתר, לא יעזור שום דבר.
צביקה קדמן: , כל זה הגיע ביום חמישי האחרון לבתים האלה.
ליאורה טושינסקי: ...
ליאורה טושינסקי: צריך רק למבני ציבור.
צביקה קדמן: לא, לא, אני מדבר על בתים פרטיים.
צביקה קדמן: בנטע הגישו עד היום - - -
ליאורה טושינסקי: לא, ... בבית פרטי?
צביקה קדמן: שנייה.
צביקה קדמן: היו צריכים אישורים בשביל תהליך של הביוב.
צביקה קדמן: בנטע הגישו עד היום סך הכל 54 היתרים, נעזוב 2, 4 שהוגשו בשנים קודמות, אז סך הכל 6.
צביקה קדמן: 48 הוגשו.
צביקה קדמן: אנחנו מקווים שהם יתחילו לרוץ.
צביקה קדמן: עכשיו, לא סתם שאלתי מי המתכנן?
צביקה קדמן: המתכנן הזה ישב אצל המהנדס שלנו לפני 10 ימים בהבהרה גדולה מה הוא צריך לעשות כדי להגיש.
אורי אריאל: צביקה, כולם מקווים לאותו דבר, שהכל ירוץ.
אורי אריאל: אבל אני מצפה ממך, כמו גם משאר הדוברים, תעברו ללוחות זמנים של זמנים.
צביקה קדמן: אמרתי, בשבוע הבא אני מקווה מאד.
אורי אריאל: אתה אומר שכל תיק.
אורי אריאל: לא, אני רוצה רגע עוד פעם, שנדבר באותה שפה.
אורי אריאל: אתה אומר שמבחינתך הציפייה שכל תיק שמגיע אליך תוך שבוע, שבועיים יקבל התייחסות.
צביקה קדמן: התייחסות ראשונית ואחרי זה צריך לתקן, להמציא את האישורים.
אורי אריאל: זה חזר לבעל הבית.
צביקה קדמן: אני מצפה לזה.
אורי אריאל: ואחרי שהוא מחזיר לך תיקונים זה עוד פעם שבועיים, עד שבועיים?
צביקה קדמן: נעשה מאמץ של עד שבועיים.
צביקה קדמן: כן.
קריאה: אז זה שבועיים ושבועיים אתה אומר.
אורי אריאל: מה שתלוי בכם זה שבועיים בדיקה ראשונית, ושבועיים לאישור, אלא אם יש קטסטרופה, זה לא מעניין אותנו עכשיו.
אורי אריאל: חברים, שמענו את ההתייחסות.
אורי אריאל: יש פה כרגע עוד דברים שאתה רוצה להגיד, או שאתם כבר יושבים על הפרטים ב – 5:00 ויורדים לראות בדיוק מה צריך עוד ולסדר?
אורי אריאל: זה מספיק לרגע זה?
אורי אריאל: אסנת, משרד השיכון, שלום.
אורי אריאל: יש משהו שאתם צריכים מהועדה שאנחנו צריכים לדעת עליו?
אסנת קמחי: לא.
אורי אריאל: מצויין.
צביקה קדמן: בקשה אחת.
צביקה קדמן: כיוון שנקראתי רק למזרח לכיש, ובכל זאת יש לי משהו חזק מאד בלב לגבי באר גנים, אם תרשה לי, אני אשמח להגיד את זה, אפילו בשביל ההקלטה, לפרוק מהלב.
אורי אריאל: דבר.
צביקה קדמן: תשמעו, בבאר גנים יש כמה משפחות, לא משנה כמה מצוקות, החליטו שהפתרון הטוב, אופיר סליחה, אני מתקיל אותך כרגע, הפתרון הטוב הוא להעביר להם קראווילות ליישוב הקבע.
צביקה קדמן: יש אנשים שמכירים אותי ודיברתי עם כמה מהנוכחים פה, זה לא פעם ראשונה, אני אומר, אני מתעסק בתכנון 30 שנים.
צביקה קדמן: הייתי מעורב באתרי הקראווילות הקודמים שהיו בעלייה בשנות ה – 90'.
צביקה קדמן: אני אומר לכם שלשים 3 קראווילות במבנן כשבעוד 4 שנים האבנים תיפולנה מהציפוי, כי כעת צריך לעשות את זה ככה, ולא יהיה מי שישמור יותר מאוחר את התחזוקה, יש לי כבר חישובים כלכליים של אנשים שעובדים איתם לחישוב משכנתאות.
צביקה קדמן: בסופו של דבר, זה יעלה לכולנו הרבה יותר מלבנות היום בית של 2 חדרים, וכשירווח – יוסיפו עוד 2 חדרים.
צביקה קדמן: יישאר אדם שיהיה לו בית מט לנפול, התחזוקה לא תהיה טובה, וחבל על זה.
צביקה קדמן: אז אני אמרתי את זה, הוצאתי את כל מה שיכולתי מהלב.
אופיר כהן: נדבר על זה בערב.
צביקה קדמן: בשמחה.
ליאורה טושינסקי: העמדה הזאת לא תשפיע על ועדת שקמים כשהיא תבוא לאשר את הפרוייקט של העתקת קראווילות כשייגשו אליכם עוד שבוע, 10 ימים.
ליאורה טושינסקי: זה ייקרא: מבנה מתועש.
ליאורה טושינסקי: אני כבר אומרת לך שתדע כשאתה פוגש את זה.
אורי אריאל: אנחנו מסכמים את הסעיף הזה כך: 1 – אני מבקש לקבל סיכום דיון שיהיה לכם היום.
אורי אריאל: ואם הוא לא נגמר – אז אחרי הישיבה הבאה.
אורי אריאל: אני לא צריך את זה לשיעורין, אלא תעבירו לי בבקשה את סיכום הדיון כדי שנוכל לעקוב בועדה.
אורי אריאל: דבר שני – אני מבקש ממך, צביקה, לקבל דיווח חודשי כמה הוגשו, כמה אושרו וכמה חזרו לבעליהם, וכמה חזרו לסיבוב שני ואישרתם.
צביקה קדמן: אין בעיה.
אורי אריאל: אנחנו יכולים לסכם שנניח כל ראשון לחודש, אלא אם זה שבת, אנחנו נקבל דיווח?
צביקה קדמן: שום בעיה.
קריאה: גם על באר גנים.
אורי אריאל: על כל מה שאצלך.
אורי אריאל: צביקה, כל מה שאצלך, אחריות שלך.
אורי אריאל: תכניס לזה גם את חרוב, כי אנחנו נספח אותה לצורך העניין הזה, אם אפשר לעזור להם משהו.
אורי אריאל: אני לא יודע בדיוק מה המצב.
צביקה קדמן: לגבי חרוב – חוץ מזה שתכנית הבינוי אינה תואמת את האפשרות להגיש, אז הכל בסדר.
צביקה קדמן: חרוב תקוע.
צביקה קדמן: יש איזה 50 תכניות.
צביקה קדמן: 50 בקשות.
צביקה קדמן: זה המצב.
אורי אריאל: אסנת, רוצה רגע להגיד משהו על זה?
אורי אריאל: זה לא מפונים, אבל אני מתעניין כי זה באזור.
אסנת קמחי: כן, גם אני מתעניינת.
אסנת קמחי: אין 50 בקשות בחרוב.
אסנת קמחי: יש הרבה פחות הקצאות של המגרשים.
אסנת קמחי: אבל אני לא מכירה את הסיפור של תכנית הבינוי, אני אבדוק את זה.
אורי אריאל: אז הנה, בסדר.
צביקה קדמן: בחרוב יש 35 בקשות.
אורי אריאל: צביקה, סליחה רגע, הצפנו, כנראה שיש איזה שהיא בעיה.
אורי אריאל: אתם תדברו ביניכם.
אורי אריאל: זה לא ממין הועדה, זה לא בסמכותנו.
אורי אריאל: היא רק באותו מקום ואנחנו רוצים לראות שכולם יזוזו ויתקדמו.
אורי אריאל: תודה צביקה ובהצלחה.
אורי אריאל: קצב יישום הפיצויים לבתים – אני מבין, ותקנו אותי, שבעקבות החקיקה שהיתה פה בכנסת בסוף המושב בלילה, בבוקר האחרון של המושב הקודם, יש דברים ששונו, ואז ממילא צריך לפתוח מחדש תיקים, או את כל התיקים, את רוב התיקים.
אורי אריאל: בעקבות זה נוצר איזה שהוא עיכוב, פקק, אני לא יודע אם המינוח הוא מדוייק, אז בוא נשמע, יעקב, זה אצלך?
אורי אריאל: אז בוא נשמע את יעקב שנרב שייתן דיווח מה קורה, ואחרי זה נעשה עוד פעם סיבוב בין האנשים אם יש הערות נוספות.
יעקב שנרב: אנחנו התמקדנו פה בין שני הדברים שהופיעו פה בסדר יום: 1 – זה השומות, שזה בעצם פותח כמעט את כל התיקים, 1,447 תיקים נפתחים מחדש.
יעקב שנרב: לא באותה רמה, אבל נפתחים מחדש טכנית.
יעקב שנרב: וחקלאים – זה פיצוי נוסף, חדש, שלא היה לפני זה, פיצוי בגין קרקע שמי שלא חוזר לקרקע.
יעקב שנרב: לגביה שומות – התאריך האחרון למסירת הבקשה היה 16.10, שזה היה ערב סוכות.
יעקב שנרב: האריכו את זה עד אחרי סוכות.
יעקב שנרב: עד היום כבר התקבלו 200, 230 החלטות.
יעקב שנרב: זאת אומרת, עד סוף דצמבר זה יהיה כ – 230 החלטות.
יעקב שנרב: מתוכננים ל – 2012 עוד 900.